
Ministru kabineta sēdes protokollēmums

Par Ministru kabineta un Latvijas Pašvaldību savienības vienošanās un domstarpību protokolu par 2024.gada budžetu un budžeta ietvaru 2024.-2026.gadam

· 1. Atbalstīt Ministru kabineta un Latvijas Pašvaldību savienības vienošanās un domstarpību protokola projektu.
· 2. Vides aizsardzības un reģionālās attīstības ministrijai sadarbībā ar Izglītības un zinātnes ministriju un Satiksmes ministriju, pamatojoties uz Reģionālās attīstības likuma 14. panta 8. punktā doto deleģējumu, izstrādāt  un līdz 2024. gada 1.februārim iesniegt izskatīšanai Ministru kabinetā pastāvīgus Ministru kabineta noteikumus par vērtēšanas kārtību un kritērijiem jaunas pirmsskolas izglītības iestādes būvniecības vai esošas pirmsskolas izglītības iestādes paplašināšanas investīciju projektiem bērnu rindu mazināšanai, pirmsskolas izglītības iestāžu infrastruktūras investīciju projektiem, izglītības iestādes investīciju projektiem ilgtspējīgas pamatizglītības un vidējās izglītības funkcijas īstenošanai un skolu tīkla sakārtošanai, un ceļu būvniecības projektiem.
· 3. Finanšu ministrijai saskaņā ar Ministru kabineta un Latvijas Pašvaldību savienības vienošanās un domstarpību protokola projekta 3. pielikumu uz likumprojekta „Par valsts budžetu 2024. gadam un budžeta ietvaru 2024., 2025. un 2026. gadam” izskatīšanu Saeimā otrajā lasījumā iesniegt priekšlikumu par papildu valsts budžeta dotācijas piešķiršanu  pašvaldībām, kurām izlīdzinātie ieņēmumi uz vienu izlīdzināmo vienību ir zemāki par 90% no vidējiem izlīdzinātiem ieņēmumiem, nodrošinot šīs starpības samazināšanu par 30%,  pārdalot finansējumu 7 026 996 euro apmērā no budžeta resora “74. Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem”.
· 4. Labklājības ministrijai saskaņā ar Ministru kabineta un Latvijas Pašvaldību savienības vienošanās un domstarpību protokola projekta 4. pielikumu uz likumprojekta „Par valsts budžetu 2024. gadam un budžeta ietvaru 2024., 2025. un 2026. gadam” izskatīšanu Saeimā otrajā lasījumā iesniegt priekšlikumu par valsts budžeta līdzfinansējumu 30% apmērā piešķiršanu pašvaldībām 2024. gadā un turpmākajiem gadiem aprūpes mājās pakalpojumu nodrošināšanai bērniem ar smagiem un ļoti smagiem funkcionāliem traucējumiem, pārdalot finansējumu 5 542 020 euro apmērā no budžeta resora “74. Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem”.
· 5. Satiksmes ministrijai līdz 2024. gada 1. maijam izstrādāt un iesniegt izskatīšanai Ministru kabinetā informatīvo ziņojumu par tranzītielu finansēšanu, par mērķdotācijas apmēra pašvaldību autoceļiem un ielām noteikšanas principu pilnveides iespējām.
· 6. Satiksmes ministrijai līdz 2024. gada 1. jūnijam izstrādāt un iesniegt izskatīšanai Ministru kabinetā informatīvo ziņojumu par sabiedriskā transporta pakalpojumu sniegšanas modeļa pilnveidi.
· 7. Tieslietu ministrijai sadarbībā ar Finanšu ministriju līdz 2024. gada 1. maijam izstrādāt un iesniegt izskatīšanai Ministru kabinetā informatīvo ziņojumu ar priekšlikumiem par 2023. gadā spēkā esošo kadastrālo vērtību un metodikas izmantošanu nekustamā īpašuma nodokļa aprēķinam 2025. gadam.
· 8. Vides aizsardzības un reģionālās attīstības ministrijai sadarbībā ar Izglītības un zinātnes ministriju un Satiksmes ministriju līdz 2024. gada 1. jūnijam izstrādāt un iesniegt izskatīšanai Ministru kabinetā informatīvo ziņojumu par pašvaldībām nepieciešamajām investīcijām ilgstpējīgas izglītības ekosistēmas projektiem, sākot no 2025. gada.
· 9. Valsts kancelejai nodrošināt Ministru kabineta un Latvijas Pašvaldību savienības vienošanās un domstarpību protokola parakstīšanu.
· 10. Valsts kancelejai pievienot Ministru kabineta un Latvijas Pašvaldību savienības vienošanās un domstarpību protokolu likumprojekta “Par valsts budžetu 2024. gadam un budžeta ietvara 2024., 2025. un 2026. gadam” paketei.

